**Előterjesztés**

**Kisfaludy téri óvoda bővítésével kapcsolatos eszközbeszerzés közbeszerzési eljárás indítására**

**Előterjesztő**: Kissné Szabó Katalin polgármester

**Előterjesztést készítette**: Konyecsni Dóra pályázati referens

Sinka Anita pályázati ügyintéző

**Véleményezésre megkapta:** Virág Andrea aljegyző

**Megtárgyalta:** -

**Törvényességi véleményezésre bemutatva:** Jegyző részére

Észrevétel\*: **az előterjesztés törvényes** Földváriné dr. Kürthy Krisztina sk.

Döntés\*: **egyszerű többség**

 minősített többség

Ülés\*: **nyilvános**

zárt

**Előterjesztés
Kisfaludy téri óvoda bővítésével kapcsolatos eszközbeszerzés közbeszerzési eljárás indítására**

**Tisztelt Képviselő-testület!**

Mint az Önök előtt ismeretes Önkormányzatunk bruttó 65.274.566 Ft-ot nyert a Belügyminisztérium által kiírt, 316319 igénylés-azonosítójú pályázaton a Kisfaludy téri Csicsergő óvoda két csoportszobával történő bővítésére, valamint az ahhoz tartozó kiszolgáló helyiségek kialakítására, eszközbeszerzés lebonyolítására. Tekintettel arra, hogy a támogatási intenzitás 50%-os, az önkormányzatnak további bruttó 65.274.566 Ft-ot szükséges biztosítani a beruházás megvalósítása érdekében.

Tekintettel arra, hogy a kivitelezés a napokban megkezdésre került, a munkaterület átadása 2017.04.24-én megtörtént, a beruházáshoz kapcsolódó eszközbeszerzés lebonyolításának megkezdése is szükséges annak érdekében, hogy a beruházás megvalósításáig azt határidőre el tudjuk végezni.

A „Kisfaludy tér óvoda bővítésével kapcsolatos eszközbeszerzés” tárgyú Kbt. 113. § (1) bekezdés szerinti nemzeti nyílt közbeszerzési eljárásban való részvételre legalább 3 vállalkozást szükséges az önkormányzatnak meghívnia, akik a részajánlattételnek eleget tudnak tenni. Az eljárás keretében 3 részajánlati lehetőséget biztosítunk bútorok, játszótéri eszközök valamint játékok és egyebek címen. A tájékoztató kiküldése után 5 napig lehetősége van bejelentkezni minden olyan további gazdasági szereplőnek is, akik ajánlattevőként részt kívánnak venni az eljárásban.

Előzetes egyeztetések alapján az alábbi 3 vállalkozást javasoljuk az eljárásban ajánlattevőként meghívni:

1. Alex Fémbútor Kft, 2072 Zsámbék, Magyar u. 21-23.
2. HOR Zrt. 1076 Budapest, Péterfy S. u. 7.
3. FAIR PLAY TRADE Kft. 1171 Budapest, Lokátor utca 7.

Az ajánlatok bírálati szempontjaiként az alábbi elemeket és súlyozást javasoljuk megadni:

* Ajánlati ár 80%
* Jótállási idő vállalása 10%
* Késedelmi kötbér napi mértéke 10%

A nyertes vállalkozó teljesítése határideje az eszközök leszállítására és betelepítésre 2017. augusztus 31.

*Fentiek értelmében az alábbi határozati javaslatot terjesztem Önök elé elfogadásra:*

**Határozati Javaslat**

**Üllő Város Önkormányzatának Képviselő-testülete megindítja a „Kisfaludy téri óvoda bővítésével kapcsolatos eszközbeszerzés” tárgyú Kbt. 113. § (1) bekezdés szerinti nyílt közbeszerzési eljárást.**

**A közbeszerzési eljárás során az eljárást megindító felhívást meg kell küldeni**

1. **Alex Fémbútor Kft, 2072 Zsámbék, Magyar u. 21-23.**
2. **HOR Zrt. 1076 Budapest, Péterfy S. u. 7.**
3. **FAIR PLAY TRADE Kft. 1171 Budapest, Lokátor utca 7.**

**részére valamint mindazoknak a gazdasági szereplőknek, akik érdeklődésüket jelezték.**

**Bírálati szempontként 80 %-ban az ajánlati ár, 10 %-ban jótállási idő vállalás és 10 %-ban a késedelmi kötbér napi mértékét határozza meg.**

**A közbeszerzési szakértői feladatokat a Dr. Nedwed Ügyvédi Iroda látja el.**

**A Képviselő-testület felkéri Polgármesterét a szükséges intézkedések megtételére.**

**Felelős: Kissné Szabó Katalin polgármester**

**Határidő: azonnal**

Üllő, 2017. április 26.

Kissné Szabó Katalin

 polgármester